ປະທານາທິບໍດີບາຣັກ ໂອບາມາ ຊະນະລາງວັນໂນແບລ ຂແນງ ສັນຕິພາບ ປີ 2009
ຂ່າວສຳຄັນອື່ນໆ: ດິນເຈື່ອນ ເຮັດໃຫ້ມີຜູ້ເສັຽຊີວິດ ຫຼາຍກວ່າ 160 ຄົນ ໃນພາກເໜືອຟີລິບປິນ; ອີຣ່ານຂູ່ວ່າ ຈະທຳການຕອບໂຕ້ ຕໍ່ການໂຈມຕີໃດໆກໍຕາມ ຂອງສ
ປະທານາທິບໍດີ ສະຫະຣັດ ທ່ານ BARACK OBAMA ໄດ້ເປັນຜູ້ຊະນະລາງວັນໂນແບລ ຂແນງສັນຕິພາບສຳລັບປີ 2009 ຄະນະກັມ ມະການ ລາງວັນໂນແບລຂອງນໍຣ໌ເວຍ ທີ່ນະ ຄອນອອສໂລ ຮັບຮູ້ວ່າ ທ່ານ OBAMA ໄດ້ ດຳເນີນ ຄວາມພະຍາຍາມເປັນພິເສດ ເພື່ອ ເສີມຂຍາຍ ການດຳເນີນງານ ທາງດ້ານການ ທູດຂອງນາໆຊາດແລະການຮ່ວມມືລະຫວ່າງ ປະຊາຊົນ ກັບປະຊາຊົນ ເຈົ້າໜ້າທີ່ຂອງທຳ ນຽບຂາວກ່າວວ່າທ່ານ OBAMA ຮູ້ສຶກເປັນ ກຽດໃນການໄດ້ຮັບ ລາງວັນໂນແບລ ຂແນງ ສັນຕິພາບນີ້ ໃນການປະກາດ ກ່ຽວກັບການມອບ ລາງວັນດັ່ງກ່າວ ໃນວັນສຸກມື້ນີ້ຄະນະ ກັມມະການລາງວັນໂນແບລ ກ່າວວ່າ ຕົນໄດ້ໃຫ້ຄວາມສຳຄັນ ເປັນພິເສດ ຕໍ່ວິໄສທັດ ແລະຜົນງານຂອງປະທານາທິບໍດີ OBAMA ກ່ຽວກັບ ການເຮັດໃຫ້ໂລກ ປາສຈາກ ອາວຸດນິວເຄລັຽ ຄະນະກັມມະການ ກ່າວວ່າ ພາຍໃຕ້ການນຳພາ ຂອງທ່ານ OBAMA ການສົນທະນາຫາຣືແລະການເຈຣະຈາ ແມ່ນເປັນເຄື່ອງມື ທີ່ມັກມີການນຳໃຊ້ ໃນການ ແກ້ໄຂບັນຫາເຖິງແມ່ນຈະເປັນ ບັນຫາຂັດແຍ້ງນາໆຊາດ ທີ່ຍຸ່ງຍາກທີ່ສຸດກໍຕາມ ເຈົ້າໜ້າທີ່ປາກິສຖານ ກ່າວວ່າ ຣະເບີດຣົດ ໄດ້ແຕກຂຶ້ນທີ່ເມືອງ PESHAWARເຮັດໃຫ້ມີຜູ້ເສັຽຊີວິດ ຢ່າງນ້ອຍ 41 ຄົນ ແລະ ໄດ້ຮັບບາດເຈັບອີກຫຼາຍກວ່າ 100ຄົນ ເຫດ ຣະເບີດໄດ້ເກີດຂຶ້ນ ໃນຕອນເຊົ້າຂອງວັນສຸກມື້ ນີ້ຢູ່ຕລາດບາຣ໌ຊາຣ໌KHYBER ທີ່ແອອັດໄປ ດ້ວຍຜູ້ຄົນ ໃກ້ໆກັບຕຶກສະພາ ປະຈຳແຂວງ ຊາກໄຟໃໝ້ຣົດຕູ້ນ້ອຍຄັນນຶ່ງ ໄດ້ຖືກປະຖິ້ມໄວ້ ພ້ອມກັບຣົດຄັນອື່ນໆທີ່ໄດ້ຮັບຄວາມເສັຽຫາຍ ແລະຊາກເສດເຫລືອ ທີ່ຖິ້ມຊະຊາຍ ຢັ່ງຢາຍຢູ່ ນອກນັ້ນແລ້ວ ໃນວັນສຸກມື້ນີ້ ພວກຫົວຮຸນແຮງ ຢູ່ໃນເຂດຊານເມືອງຂອງເມືອງPESHAWAR ຍັງໄດ້ທຳລາຍ ຣົດລຳລຽງເຄື່ອງ ໄປໃຫ້ທະຫານ ນາໆຊາດ ຫລາຍໆຄັນທີ່ຢູ່ຂ້າມຊາຍແດນ ອັຟການິສຖານໄປນັ້ນ ຕຳຣວດເວົ້າວ່າ ພວກຫົວຮຸນແຮງໄດ້ຍິງປືນຂຶ້ນຟ້າ ກ່ອນຈະທຳການໂຈມຕີ ຂະບວນຣົດ ລຳລຽງເຄື່ອງທີ່ປ້ຳນ້ຳມັນແຫ່ງນຶ່ງ ນອກເມືອງ PESHAWAR ພວກເຂົາ ໄດ້ຖອກນ້ຳມັນ ຮວດຣົດແລະຫລັງຈາກນັ້ນ ກໍຈູດໄຟໃສ່ ມີຣົດບັນທຸກ 4 ຄັນ ແລະຣົດບັນທຸກ ນ້ຳມັນຄັນນຶ່ງຮວມຢູ່ໃນຈຳນວນຣົດ ທີ່ຖືກທຳລາຍ ແຕ່ບໍ່ມີລາຍງານວ່າມີຜູ້ໃດໄດ້ຮັບບາດເຈັບ ຜູ້ຊ່ອຍຄົນນຶ່ງຂອງ ຜູ້ນຳສູງສຸດ ອີຣ່ານ AYATOLLAHALI KHAMENEI ກ່າວໃນວັນສຸກ ມື້ນີ້ວ່າ ອີຣ່ານ ຈະທຳການຕອບໂຕ້ອິສຣາແອລ ຖ້າຖືກໂຈມຕີ ໂດຍອິສຣາແອລຫລືສະຫະຣັດ ອົງການຂ່າວ IRNA ຂອງທາງການ ອີຣ່ານໄດ້ອ້າງຄຳເວົ້າ ຜູ້ຕາງໜ້າຂອງ AYATOLLAH ALI KHA MENEI ປະຈຳກຳລັງພິທັກປະຕິວັດ ທີ່ກ່າວ ວ່າ ຖ້າສະຫະຣັດຫລືອິສຣາແອລ ຫາກຍິງລູກ ສອນ ໄຟໂຈມຕີອີຣ່ານ ອີຣ່ານຈະທຳການ ຣະເບີດ ໝາກຫົວໃຈ ຂອງອິສຣາແອລ ເຈົ້າໜ້າທີ່ອີຣ່ານທ່ານນີ້ ໄດ້ກ່າວຊ້ຳແລ້ວຊ້ຳອີກວ່າ ເຕຫະຣ່ານ ຈະຕອບໂຕ້ຖ້າອິສຣາແອລ ຫລືສະຫະຣັດ ຫາກທຳການ ໂຈມຕີອີຣ່ານ ສະຫະຣັດ ແລະອິສຣາແອລບໍ່ໄດ້ປະຕິເສດ ເຖິງຄວາມເປັນໄປໄດ້ ໃນການປະຕິບັດງານ ທາງທະຫານ ຕໍ່ອີຣ່ານຖ້າການດຳເນີນ ຄວາມພະຍາຍາມ ທາງດ້ານການທູດ ຫາກບໍ່ສາ ມາດທີ່ຈະທັບມ້າງສະພາບການ ບໍ່ໄປບໍ່ມາ ກ່ຽວກັບໂຄງການນິວເຄລັຽ ສະຫະຣັດ ແລະປະເທດອື່ນໆສົງສັຍວ່າ ອີຣ່ານ ກຳລັງພັທນາ ອາວຸດນິວເຄລັຽ ແຕ່ອີຣ່ານ ໄດ້ປະຕິເສດກ່ຽວກັບເຣື່ອງນີ້ ເຈົ້າໜ້າທີ່ຟີລິບປິນກ່າວ ວ່າ ຝົນຕົກໜັກ ໃນບັນດາແຂວງທີ່ເປັນພູຜາ ທາງພາກເໜືອ ຂອງປະເທດ ໄດ້ພາໃຫ້ເກີດ ດິນເຈື່ອນເຮັດໃຫ້ມີຜູ້ເສັຽຊີວິດຫຼາຍກວ່າ 160 ຄົນ ເຈົ້າແຂວງ NESTOR FONGWANກ່າວວ່າ ເປັນທີ່ປາກົດວ່າ ດິນເຈື່ອນຮ້າຍແຮງ ໄດ້ເກີດຂຶ້ນຢູ່ແຂວງ BENGUETທີ່ສອກຫຼີກ ຫ່າງໄກບ່ອນທີ່ 120 ຄົນ ໄດ້ຮັບການຢືນຢັນ ວ່າເສັຽຊີວິ ຢູ່ໃນ 5ຫົວເມືອງ ມີຝົນຕົກໜັກ ຢູ່ໃນພາກເໜືອຂອງຟີລິບປິນນັບແຕ່ລົມໄຕ້ຝຸ່ນ PARMAພັດເຂົ້າຖລົ່ມ ປະເທດດັ່ງກ່າວ ໃນມື້ ວັນເສົາແລ້ວ ພວກນັກ ພະຍາກອນອາກາດກ່າວວ່າ ໃນວັນສຸກມື້ນີ້ ໄຕ້ຝຸ່ນ PARMA ຍັງສືບຕໍ່ສ້າງບັນຫາ ຢູ່ນອກເຂດແຄມຝັ່ງທະເລ ກ້ຳຕາເວັນອອກ ສຽງເໜືອຂອງ ຟີລິບປິນ ຂະນະທີ່ລົມພາຍຸຫົວນີ້ເລີ້ມເຄື່ອນໄຫວ ຂ້າມ ທະເລຈີນໃຕ້ ໄປຍັງວຽດນາມ PARMA ເປັນພາຍຸ ທີ່ສຳຄັນຫົວທີ2 ທີ່ໄດ້ພັດເຂົ້າ ຖລົ່ມຟີລິບປິນ ພາຍໃນໄລຍະ 2 ອາທິດ ເຈົ້າໜ້າທີ່ເວົ້າວ່າດິນເຈື່ອນ ໄດ້ເຮັດໃຫ້ ຈຳນວນຜູ້ເສັຽຊີວິດ ທັງໝົດໃນຟີລິບປິນ ຍ້ອນລົມພາຍຸໃນໄລຍະ 2 ອາທິດ ເພີ້ມຂຶ້ນເປັນ ຫລາຍກວ່າ 500 ຄົນ ຜູ້ນຳພັກຝ່າຍຄ້ານ ຂອງມຽນມາທ່ານນາງອອງຊານຊູຈີ ໄດ້ພົບປະ ກັບພວກນັກການທູດຕາເວັນຕົກ ທີ່ນະຄອນຢ່າງ ກຸ້ງ ຣັຖບານທະຫານມຽນມາ ໄດ້ອະນຸຍາດໃຫ້ ທ່ານນາງອອງຊານຊູຈີ ຜູ້ທີ່ເຄີຍໄດ້ຮັບລາງວັນ ໂນແບລ ຂແນງສັນຕິພາບ ພົບປະກັບ ພວກນັກ ການທູດຈາກສະຫະຣັດ ອັງກິດແລະອອສເຕຣເລັຽ ໃນເດືອນແລ້ວນີ້ ທ່ານນາງອອງຊານຊູຈີ ໄດ້ສົ່ງ ສານສະບັບນຶ່ງໄປຫານາຍພົນອະວຸໂສ THAN SHWE ຜູ້ນຳຣັຖບານ ທະຫານມຽນມາ ໂດຍໄດ້ ສເນີໃຫ້ການຮ່ວມມື ເພື່ອໃຫ້ມີການ ຍົກເລີກການ ລົງໂທດ ຂອງປະເທດຕາເວັນຕົກທີ່ມີຕໍ່ມຽນມາ ທ່ານນາງອອງຊານຊູຈີ ແລະຣັຖມຸນຕຣີ ກະຊວງແຮງງານມຽນມາທ່ານອອງຈີ ໄດ້ພົບປະ ເປັນເວລາ 45 ນາທີ ໃນມື້ວັນເສົາແລ້ວ ທີ່ບ້ານພັກແຫ່ງນຶ່ງຂອງຣັຖບານ ທ່ານນາງ ອອງ ຊານຊູຈີ ໄດ້ຖືກຄຸມຂັງ ບໍ່ໃນຮູບໃດ ກໍຮູບນຶ່ງ ເປັນເວລາ14 ປີ ໃນໄລຍະ 20 ປີ ທີ່ຜ່ານມານີ້ ໂຄສົກຂອງທຳນຽບຂາວ ກ່າວວ່າພວກຜູ້ນຳຂອງມຽນມາ ຈະບໍ່ໄປຮ່ວມ ການປະຊຸມ ລະຫວ່າງ ປະທານາທິບໍດີສະຫະ ຣັດແລະສະມາຄົມ ບັນດາປະເທດ ໃນເຂດເອ ເຊັຽ ຕາເວັນອອກສຽງໃຕ້ ຫລືອາຊ່ຽນຊຶ່ງຈະມີ ຂຶ້ນໃນເດືອນໜ້ານີ້ ທ່ານ ROBERT GIBBS ກ່າວໃນການຕອບຄຳຖາມພວກນັກຂ່າວມື້ວານ ນີ້ວ່າ ທ່ານບໍ່ເຊື່ອວ່າ ພວກຜູ້ນຳ ຂອງມຽນມາ ຈະໄປຮ່ວມກອງປະຊຸມ ທີ່ສິງກະໂປໃນເດືອນ ພະຈິກ ຈະມານີ້ ປະທານາທິບໍດີ OBAMA ຈະເດີນທາງໄປຢ້ຽມຢາມເອເຊັຽ ໃນເດືອນພະຈິກ ຊຶ່ງຈະຢຸດແວ່ຢ້ຽມຢາມ ປະເທດຍີ່ປຸ່ນ ສິງກະໂປຈີນ ແລະເກົາຫລີໃຕ້ ທ່ານຈະໄປຮ່ວມ ກອງປະຊຸມສຸດຍອດ ວ່າດ້ວຍການຮ່ວມມືທາງດ້ານເສຖກິດ ໃນເຂດເອເຊັຽ-ປາຊີຟິກຫລື APEC ທີ່ສິງກະໂປ ໃນລະຫວ່າງ ວັນທີ13 ຫາ 15 ພະຈິກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ